时间:2018-08-10 17:26:05 来源:德宏团结报
Ndai hte ning rai wa yang, anhte mungdan na among machyi ok ai hte si mat ai lam go dingyang lo wa gajang nga ai, grau nna go myu gat mare hkan nga shanu nga ai shawa masha ni hta, ginsa ana go masha a sak sumri dom kau ya ai nambat langai tai hpyen wa rai nga ai. Ginsa ana htang maja tsi tsi ya ai laksan tsi sara ni yu wa yang, lusha nkau go ginsa ana hte seng hkat nga ai.
Sinpai ginsa ana: Sinpai ginsa ana go sau lo, dihpro lo, htang lo re lusha hte seng hkat nga ai. Ana ndai htang maja na rai yang, lusha hta namlap simai hte namsi ni lo sha ya ra ai. Mayu e nau n hte sha jahkru ai sha di nna, sinpai a alit shatsang ya ra ai.
Dai hta n-ga, sai htang tso ai ni go sinpai ginsa ana byin wa na hkrit makran lam go kaga masha ni hta htam 2 tso jan nga ai.
Shat kan ginsa ana: N gaja ai lusha alai ni go shatkan ginsa ana ok wa na a npot rai nga ai. Shani shagu shat simai ngam sha ai ni go, shatkan ginsa ana byin wa loi ai masha wahpung ni rai sai. Shat ngam hta go yashauson-yen rong wa ai nlo tim, aten na wa jang go hkum hkrang hta jahten shaza hkra wa chye nga ai.Bai nna go, chyahkri rai ni sha sharong ai ni mung shatkan ana byin wa ai kahpang langai rai nga ai.
Chyahkri rai hta yashauson-yen rong nna, ginsa ana grau byin wa loi nga ai.
Sin ginsa ana: Sin ana go sin ginsa ana byin wa ai npot langai mi re hta lai nna, masha lo malo ni a sin ginsa ana go“Sha” shapro la ai re, madung go“Honghkyu-muidusu” hte“Tsa”rai nga ai. Hten mat sai lasi, ga lasi hte galo ai sau ni sha hkrup jang mung sin ginsa ana byin wa nga ai. Aten na na tsa chyaru hte lu ai ni mung sin ginsa ana lu loi nga ai.
Chyu ginsa ana: Chyu ginsa ana go shana atsom n yup, myit pu myit yak, masin gahta re nga pra alai ni hta lai nna, “Sha”hte mung seng nga ai. Aten na na shan hte sha, grau nna go sau nau sau ai sha re ni go chyu ginsa ana byin wa na shadang grau tso nga ai.
N-gup ginsa ana: Byinlang maya, tsa jap lu, hkri ai jap ai lusha sha sharong re ni go n-gup ginsa ana byin wa loi ai masha ni a lusha alai ni rai nga ai.
zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn